Гэтак жа невыпадкова ўладальніцай прыза глядацкіх сімпатый і заахвочвальнай прэміі стала стажор нашага тэатра Маргарыта Ляўчук. Леташняя выпускніца Беларускай дзяржаўнай акадэміі музыкі, яна актыўна канцэртавала ўжо ў часы свайго студэнцтва, плённа супрацоўнічала з Музычным Домам “Класіка”, атрымаўшы там добрую акцёрскую загартоўку і пачуццё сцэны. Вось і на Калядным конкурсе, які яна сумяшчала з удзелам у расійскім тэлепраекце “Вялікая опера-2017”, скарыла найперш псіхалагічнай дакладнасцю ўчынкаў і слоў сваіх гераінь — да найдрабнейшых дэталяў і эмацыйных адценняў. А гэта менавіта тое, што і вабіць нас у тэатры.